Kommunestyre- og fylkestingsvalget 2011 for Høyre

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Høyre.

Kommunevalget 

Ved kommunevalget 2011 stilte Høyre reine lister i 377 av de 429 kommunene. Partiet fikk i alt  stemmer, det vil si 28,0 prosent av de avgitte stemmene. Med en oppgang på 8,8 prosentpoeng fra kommunevalget i 2007 og på 10,9 prosentpoeng fra stortingsvalget i 2009 var partiet den ubestridte valgvinneren. Samla sett blei Høyre det nest største partiet ved dette valget, 3,7 prosentpoeng bak Arbeiderpartiet.

Det beste resultatet fikk Høyre i Evenes i Nordland med 55,3 prosent av stemmene.  I ytterligere fire kommuner fikk partiet over 50 prosent: Berlevåg, Hole, Asker og Bærum. I 17 kommuner til blei resultatet over 40 prosent.

Partiet fikk under 5 prosent av stemmene i sju kommuner. Det svakeste resultatet kom i Karasjok med 3,6 prosent.
 
Høyre blei største parti i 94 kommuner og nest størst i 126. Partiet er minst i 11 av kommunene der det stilte liste.

Partiet fikk i alt  kommunestyremandater. Høyre blei ikke representert i to av kommunene der partiet stilte opp (Karlsøy og Osen). Etter konstituering av kommunestyrene hadde Høyre ordføreren i 119 kommuner og varaordføreren i 86.

Felleslister 

Høyre var med på felleslister i følgende elleve kommuner:

 Grue, fellesliste med Venstre og Kristelig Folkeparti; 847 stemmer; 36,27 prosent; 6 mandater 
 Gausdal, fellesliste med Fremskrittspartiet; 251 stemmer; 8,97 prosent; 2 mandater
 Re, fellesliste med Kristelig Folkeparti; 996 stemmer; 22,90 prosent; 6 mandater 
 Siljan, fellesliste med Kristelig Folkeparti; 285 stemmer; 25,40 prosent; 4 mandater 
 Bygland, fellesliste med Venstre; 117 stemmer; 16,93 prosent; 3 mandater
 Rennebu, fellesliste med Venstre;  191 stemmer; 14,56 prosent; 3 mandater
 Røyrvik, fellesliste mellom frie velgere, Høyre, Kristelig Folkeparti, Senterpartiet og Venstre; 148 stemmer; 45,96 prosent; 6 mandater 
 Bindal, fellesliste med Venstre; 423 stemmer; 45,44 prosent; 8 mandater 
 Herøy, fellesliste med Venstre og Senterpartiet; 219 stemmer; 27,90 prosent; 5 mandater 
 Tysfjord, fellesliste med Venstre, Kristelig Folkeparti og uavhengige; 343 stemmer; 27,27 prosent; 5 mandater 
 Bø, fellesliste med Arbeiderpartiet; 954 stemmer; 63,73 prosent; 12 mandater 

Flere av disse listene fikk toppverv:

 Grue, ordfører Niels F. Rolsdorph (H)
 Bygland, varaordfører Olav Neset (H)
 Bindal, ordfører Petter Bjørnli (H)
 Bø, ordfører Sture Pedersen (H) og varaordfører Sunniva Dahl (A)

Partiets resultater kommunevis 

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Høyre, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.

Fylkestingsvalget 

Høyre stilte liste til samtlige atten fylkesting. På landsbasis fikk partiet 27,6 prosent av stemmene, mot 28,0 ved det samtidige kommunevalget. Partiet var nest størst på landsbasis og i elleve fylker. Det var størst i fem fylker (samt Oslo) og tredje størst i to. Størst var oppslutninga i Akershus (36,4 prosent) og minst i Nord-Trøndelag (12,6 prosent). Høyre oppnådde fem eller flere representanter i samtlige fylkesting. Ved konstitueringene fikk partiet åtte fylkesordførere og én fylkesvaraordfører.

Bydelsvalg i Oslo 

Høyre stilte liste til samtlige femten bydelsutvalg i Oslo. Partiet var størst i seks bydeler og nest størst i de øvrige. Det fikk over halvparten av stemmene (og reint flertall i bydelsutvalget) i tre bydeler, Vestre Aker (59,3 prosent), Ullern (57,6) og Frogner (52,0). Svakest var resultatet i Gamle Oslo (16,5 prosent) og Grorud (16,8). Høyre oppnådde representasjon i alle bydelsutvalg.

Noter 

Høyre